home

=Tervetuloa SoMe peda wikiini!=

Olen linkittänyt näille sivuille materiaalia ja esityksiä sosiaalisesta mediasta. Toivon, että materiaali auttaa hahmottamaan sosiaalisen median mahdollisuuksia erityisesti viestinnässä ja koulutuksessa.

Sosiaalinen vai yhteisöllinen media? Sosiaalinen media on jo vakiintunut käsite, tuttavallisesti puhutaan myös SoMesta. Kotimaisten kielten tutkimuskeskus kommentoi näin: "Käsite //sosiaalinen media// tuntuu olevan esillä kaikkialla. Sillä tarkoitetaan Internetissä yhteisöllisesti tuotettua ja jaettua mediasisältöä. Perinteisestä mediatuotantomallista sosiaalinen media eroaa siinä, että jokainen voi olla samaan aikaan sekä sisältöjen tuottaja että osa yleisöä. Erilaiset //verkkoyhteisöpalvelut// (Facebook, Twitter) ovat sosiaalisen median konkreettisia ilmentymiä.//Sosiaalisen// median sijasta on suotavaa käyttää ilmausta //yhteisöllinen media//, jonka merkitys on yksiselitteisempi. Sana s//osiaalinen// on niin monitulkintainen, että sitä käytettäessä käsitteen merkitys ei helposti avaudu." Sosiaalisen median sateenvarjon alla on jo paljon työkaluja ja lisää syntyy koko ajan. Kukaan ei pysty ennustamaan, mitkä työkalut ovat suosittuja parin vuoden kuluttua. Sillä onko esimerkiksi blogi tehty tumblerilla vai wordpressillä tai wiki wikispaces- tai wet paint-alustalle, ei ole edes merkitystä. Tärkeämpää on tietää mistä on kyse.

Vasemmalla olevassa palkissa on wikin sisällysluettelo, josta klikkaamalla pääset eri sivuille. Sivulle mistä on kyse, olen koonnut yleisesityksiä ja linkkejä. Blogit, wikit, YouTube, Google ja Twitter ansaitsivat mielestäni kukin oman sivunsa. Yhteisöt sivulla käsittelen lyhyesti Facebookia, ningiä ja IRC-galleriaa. Kuvaa ja ääntä verkossa sivulla on esillä kuvanjakoa ja podcasteja ja sekalaista sivulle olen koonnut muita mielestäni hyödyllisiä työkaluja.

Jos tarvitset sosiaalisen median vierihoitoa tai sparrausta, ota yhteyttä!

Viihtyisiä verkkohetkiä

Mervi Jansson

mervijansson@gmail.com [] []